[{"text_idx": "#000000", "text": "Yn rhan o CWLWM, mae Clybiau Plant Cymru Kids\u2019 Clubs yn cydnabod pwysigrwydd datblygu\u2019r iaith Gymraeg o\u2019i fewn, a chyda balchder a\u0302 ro\u0302l weithgar wrth gyfrannu at darged Llywodraeth Cymru o 1 miliwn o siaradwyr Cymraeg erbyn 2050."}, {"text_idx": "#000001", "text": "Yn rhan o\u2019n hymroddiad, rydym wedi datblygu addewid iaith Gymraeg ar gyfer lleoliadau."}, {"text_idx": "#000002", "text": "Rydym yn deall y gall dechrau allan ar siwrnai tuag at y Cynnig Gweithiol godi braw, ac felly rydym wedi datblygu siwrnai iaith Gymraeg yn arbennig ar gyfer Clybiau Gofal Plant Allysgol."}, {"text_idx": "#000003", "text": "Nod yr addewid (gyda chefnogaeth ymarferol Swyddogion Datblygu Busnesau Gofal Plant Clybiau Plant Cymru Kids\u2019 Clubs) yw cefnogi eich lleoliad o\u2019r cam cyntaf (Efydd) drwodd i\u2019r cam terfynol (Aur). Trwy gydol y siwrnai hon, pa mor bell bynnag y dymunwch deithio, byddwch chi\u2019n gallu dangos bod eich lleoliad yn gweithio tuag at y Cynnig Gweithiol, ac o bosibl yn ei gyrraedd. Ar gwblhau\u2019r Aur mae\u2019n bosibl yr hoffech wneud cais am y Cynnig Cymraeg, a fydd yn rhoi cydnabyddiaeth i\u2019ch lleoliad gan Gomisiynydd y Gymraeg."}, {"text_idx": "#000004", "text": "Mae\u2019r addewid mewn 3 rhenc."}, {"text_idx": "#000005", "text": "Efydd- yn yr addewid yma byddwch yn gwneud eich camau cyntaf ac yn addo mynd ati i adeiladu\u2019r sylfeini i ddechrau rhoi\u2019r iaith Gymraeg ar waith yn eich lleoliad. Cyflawnir drwy hunanasesu a chyflwyno tystiolaeth i Clybiau Plant Cymru Kids\u2019 Clubs.\nArian- ar y cam yma byddwch ar eich ffordd go iawn, ac yn addo sicrhau bod yr iaith Gymraeg yn cael ei gweld a\u2019i chlywed yn ystod y drefn ddyddiol yn eich lleoliad, a bod mwy o gyfleoedd iaith-Gymraeg yn cael eu rhoi i ddefnyddwyr y gwasanaeth. Cyflawnir trwy hunanasesu a chyflwyno tystiolaeth i Clybiau Plant Cymru Kids\u2019 Clubs."}, {"text_idx": "#000006", "text": "Aur- Y cam terfynol. Wedi rhoi\u2019r Efydd a\u2019r Arian ar waith yn eich lleoliad, y cam terfynol yw eich bod yn addo y bydd yr iaith Gymraeg yn cael ei chofleidio a\u2019i gwreiddio yn rhediad eich lleoliad o ddydd i ddydd. Byddwch yn mynd ati i gynnig y Gymraeg heb i ddefnyddwyr y gwasanaeth orfod gofyn amdani. Cyflawnir drwy Swyddfa Comisiynydd y Gymraeg, canlyniadau archwiliadau ac arsylwadau AGC."}, {"text_idx": "#000007", "text": "Dyfernir tystysgrif ar gwblhau pob lefel unigol."}, {"text_idx": "#000008", "text": "Trwy ymrwymo i\u2019r Addewid, gweithio tuag at yr elfennau a chasglu tystiolaeth wrth fynd yn eich blaen, byddwch nid yn unig yn rhannu diwylliant a hunaniaeth ryfeddol Cymru a\u0302 phlant a theuluoedd eich lleoliad, ond hefyd yn mynd ati i ddangos i Arolygiaeth Gofal Cymru sut yr ydych chi\u2019n gweithio tuag at y Cynnig Gweithiol."}, {"text_idx": "#000009", "text": "I ddechrau ar eich siwrnai Cymraeg gofynnwn ichi gwblhau ffurflen Mynegiant o Ddiddordeb, a bydd ein Swyddogion Datblygu Busnesau Gofal Plant yn cysylltu a\u0302 chi i\u2019ch cefnogi ar eich taith."}, {"text_idx": "#000010", "text": "Nodwch yma i dderbyn crynodeb wythnosol!"}, {"text_idx": "#000012", "text": "Dod o hyd i glwb"}]